ชื่อเป็นผลไม้ แต่เป็นร้านที่ขายก๋วยเตี๋ยวปลาอินทรี และก็มีเมนูอื่นที่เกี่ยวกับปลาอินทรีอีกมากมาย
  ร้านอยู่ที่บ้านคลองแกลง ถนนเลียบชายหาด ถ้ามาจากทางหาดแม่พิม พอถึงวัดท่าเรือแกลงจะมีโค้งซ้ายหักศอก พ้นโค้งมาแล้วร้านจะอยู่ขวามือ จอดรถที่ลานหน้าร้านได้ 4 คัน เป็นร้านโล่งๆ มีโต๊ะนั่งมากมาย 
 วันนี้สั่งแบบตามสั่งมากิน 2 เมนู  
ผัดกะเพราปลาอินทรีราดข้าว เนื้อปลาสด แต่ผัดมาแฉะซอสหอยนางรมออกหวานนำ ใส่ใบกะเพราและยอดมะพร้าวมาด้วย แอบผิดหวังเล็กๆตรงที่หวานกับแฉะนี่แหล่ะครับ จานนี้ 50 บาท
 ราดหน้าปลาอินทรี เส้นใหญ่เหนียวดี น้ำราดหน้าหวานนิดๆ ปลาสด ผักเยอะหลายอย่าง ออกแนวฟิวชั่น ผมเขี่ยแครอททิ้งเป็นอันดับแรก แล้วลงมือปรุงแซ่บ ได้ตรงที่ปลาอินทรีสดนี่แหล่ะเลยกินได้หมดจาน จานนี้ 50 บาท
  บริการดีแบบบ้านๆ เมนูเป็นแบบใบจดออเดอร์ในตัว ไม่มีราคากำกับ แอบเสียวนิดๆ เพราะถ้าจะสั่งอย่างอื่นคงจะลังเลด้วยเหตุที่อาจจะไม่พองบในกระเป๋าอันน้อยนิด ระบุราคาแบบชัดเจนเลยก็ดีนะครับ
